|  |  |  |  |  |
| --- | --- | --- | --- | --- |
|  | **OBEC DRAVCE** | | | Výtlačok číslo: 1/2 |
| **Všeobecne záväzné nariadenie**  **(VZN)** | | | Číslo nariadenia:  **3/2016** |
| **ktorým sa mení a dopĺňa VZN 1/2014 o financovaní základných umeleckých škôl, jazykových škôl, materských škôl a školských zariadení z rozpočtu obce Dravce.** | | | | |
| Návrh VZN vyvesený / zvesený na úradnej tabuli a webe obce dňa: | | | | **29.11.2016 / 15.12.2016** |
| *Lehota na predloženie pripomienok k návrhu VZN do (včítane):* | | | | **07.12.2016** |
| *Doručené pripomienky (počet) :* | | | |  |
| *Vyhodnotenie pripomienok k návrhu VZN uskutočnené dňa:* | | | |  |
| *Vyhodnotenie pripomienok k návrhu VZN doručené poslancom dňa:* | | | |  |
| **Dátum schválenia VZN** | | **Číslo uznesenia** | **Dátum vyvesenia / zvesenia na úradnej tabuli** | **Dátum účinnosti** |
| **15.12.2016** | |  | **29.11.2016/15.12.2016** | **01.01.2017** |

....................................................................

Peter Faltin, starosta obce

Obecné zastupiteľstvo obce Dravce na základe ust. § 6 ods. 12 písm. c) a písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších právnych predpisov a v súlade s ust. §6 ods.1 a s  ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších právnych predpisov vydáva pre územie obce Dravce toto

**VŠEOBECNE ZÁVÄZNÉ NARIADENIE OBCE DRAVCE č. 3/2016**

**ktorým sa mení a dopĺňa všeobecne záväzné nariadenie 1/2014 o financovaní základných umeleckých škôl, jazykových škôl, materských škôl a školských zariadení z rozpočtu obce Dravce (ďalej len „nariadenie“).**

**PRVÁ ČASŤ - Predmet úpravy**

Týmto nariadením sa mení:

1. znenie článku II. Podrobnosti poskytovania finančných prostriedkov na záujmové vzdelávanie detí v centrách voľného času mimo územia obce Dravce,
2. Príloha 1 k VZN 3/2015 o financovaní základných umeleckých škôl, jazykových škôl, materských škôl a školských zariadení z rozpočtu obce Dravce.
3. **Článok II. Podrobnosti poskytovania finančných prostriedkov na záujmové vzdelávanie detí v centrách voľného času mimo územia obce Dravce sa mení takto:**

**§ 4**

1. Obec môže, na základe individuálnej žiadosti, poskytnúť finančné prostriedky (ďalej len „príspevok“) aj na záujmové vzdelávanie detí v CVČ, ktoré sú zriadené mimo územia obce Dravce a ktoré poskytujú záujmové vzdelávanie detí vo veku od 5 rokov do dovŕšenia 15 rokov veku, s  trvalým pobytom v obci Dravce.
2. Príspevok na každé dieťa sa poskytuje iba raz ročne. Pokiaľ dieťa navštevuje viacero CVČ, obec poskytne príspevok v poradí:
3. CVČ v zriaďovateľskej pôsobnosti obce,
4. CVČ mimo územia obce, ktoré požiada o príspevok ako prvé.
5. Žiadateľom o poskytnutie príspevku na záujmové vzdelávanie detí v CVČ môže byť len také CVČ a v prípade, že nemá právnu subjektivitu tak jeho zriaďovateľ, ktoré je zaradené v sieti škôl a školských zariadení SR.
6. Písomná žiadosť sa predkladá na nasledujúci kalendárny rok každoročne do 31. decembra.

Počas školských prázdnin (júl - august) obec Dravce príspevok pre CVČ mimo územia obce neposkytuje.

1. Žiadateľ je povinný k žiadosti pripojiť zoznam detí, na ktoré požaduje príspevok od obce s uvedením mena a priezviska, dátumu narodenia a adresy trvalého pobytu. K žiadosti je povinný pripojiť aj  rozhodnutia o prijatí detí do CVČ.

Žiadateľ je povinný predkladať aj aktualizovaný zoznam detí, každoročne so stavom k 15. septembru.

1. Podrobnosti a podmienky poskytnutia príspevku určí starosta obce v zmluve.
2. Výška príspevku na prevádzku a mzdy na dieťa/žiaka CVČ je uvedená v prílohe č. 1 tohto VZN v platnom znení.

**§ 5**

Zrušený

1. **Príloha 1 k VZN** sa mení takto:
2. **Výška finančných prostriedkov na prevádzku a mzdy na dieťa / žiaka v členení podľa typu zriaďovateľa na rok 2017.**

|  |  |
| --- | --- |
| **Školy a školské zariadenia v zriaďovateľskej pôsobnosti obce Dravce** | **Výška príspevku na mzdy a prevádzku**  **na dieťa / žiaka**  **v €** |
| Materská škola, Dravce 73, Dravce | **1 494 375** |
| Školský klub detí pri Základnej škole v Dravciach | **407 692** |
| Školská jedáleň a  školská jedáleň pri Materskej škole v Dravciach | **294 730** |

1. **Výška finančných prostriedkov na záujmové vzdelávanie detí mimo územia obce Dravce.**

Na jedno dieťa, ktoré je žiakom CVČ sa pre rok 2017 stanovuje príspevok vo výške **3,40 € / mesiac.**

**DRUHÁ ČASŤ - Záverečné ustanovenia**

1. Toto nariadenie bolo schválené Obecným zastupiteľstvom obce Dravce dňa 15. decembra 2016 uznesením číslo .................
2. VZN nadobúda účinnosť 1. januára 2017.

V Dravciach, dňa 29.11.2016

...................................................................

Peter Faltin, starosta obce